Mauritius Couve de Murville
Mauritius Couve de Murville Res apud Vicidata repertae: Nativitas: 24 Ianuarii 1907; Durocortorum Obitus: 24 Decembris 1999; Circumdarium VII Lutetiae Patria: Francia Familia Coniunx: Véra Fabre Memoria Sepultura: Sepulchretum Montis Parnassi Lutetiae Mauritius, vulgo Maurice Couve de Murville (Durocortori natus die 24 Ianuarii 1907; mortuus Lutetiae die 24 Decembris 1999) fuit vir publicus Francicus. Proles mercatorum Massiliensium, Lutetiae apud lyceum Ludovici Magni educatus, alumnus fuerit tam facultatis iurum universitatis Parisiensis quam scholae liberae scientiarum politicarum. Inspector vectigalium annis 1930 et iuxta regimen Vippiacense operam dedit, quo anno 1943 relicto ad Franciam liberam se iunxit. Sub quinta re publica, praeside Carolo de Gaulle, a die 1 Iunii 1958 ad usque 30 Maii 1968 minister rerum externarum, deinde brevissime minister a vectigalibus, denuo a die 10 Iulii 1968 usque ad 20 Iunii 1969 primus minister meruit. Legatus est conventui nationali a die 11 Martii 1973 ad 1 Aprilis 1986. Ab hoc anno usque in 1995 senator fuit pro praefectura urbis Lutetiae.